Omnibus sancte Dei ecclesie fidelibus, secundum Catholice fidei institutionem degentibus, notum hoc esse volumus, quoniam prope muros Divionis castri, habetur Monasterium in honore sancti Michaelis constitutum honorifice, antecessoribus, tempore Roberti Regis sueque uxoris detentum, sine principis hospitalitate; quapropter poscit sancti Stephani clericorum conventus Duci Roberto, ut in tali eis liceat persistere honore, in quali eos repperit illo veniente. Recepit enim illorum petitio, quod devote poscitur ab eo. Novit namque hoc egisse quod nunc facit sua familia, per peccata: jubet ne amplius hospitalitatis potestatem, illic vi, neque pace ullus suorum sumat. Si quis amodo faciat, excommunicatione fidelium feriatur perpetua: si autem violaverit, aut aliquid inde violentia detraxerit, solvat X libras auri, loci conventu.